ईद छै कि होली छै (बाल कविता)
ईद छै कि होली छै ।
 दुर्गा − छठि − दिवाली छै ।
 हमरा लए हर दिन सुन्नर, कारण इस्कूलमे छुट्टी छै । ।
 कक्कर पाबनि, के मनबै छै ।
 कहाँ बात से एतेक फुरै छै ।
 हमसभ खुश छी इएह सोचि कऽ, आबै बला छुट्टी छै । ।
 ककर जन्म आ कक्कर बरषी ।
 सभटा सरकारक मनमर्जी ।
 हम बच्चासब इएह सोचै छी, एक दिन फेरो छुट्टी छै । ।
 रौद छै कड़गर, लूऽऽ चलै छै ।
 बर्खा - बुन्नी, शीतलहरी छै ।
 एतेक प्रखर हो हर मौसिम जे, होअए घोषणा - छुट्टी छै । ।
 30 JULY 2015 कऽ प्रकाशनार्थ "मिथिला दर्शन" केर सम्पादकीय कार्यालयकेँ प्रेषित ।
 तत्पश्चात,
मैथिली पाक्षिक इण्टरनेट पत्रिका "विदेह" केर 216म अंक (15 दिसम्बर 2016) (वर्ष 9, मास 108, अंक 216) केर "बालानां कृते" स्तम्भमे प्रकाशित । 